ابن معمر

حماد بن نصیر بن عثمان بن معمر تمیمی یا ابن معمر ( 1160ھ - 1225ھ ) نجد سے تعلق رکھنے والے ایک حنبلی فقیہ تھے وہ العیینہ میں پیدا ہوئے اور بعد میں الدرعیہ منتقل ہو گئے۔
1211 ہجری میں، شریف مکہ غالب بن مساعد نے عبد العزیز بن محمد بن سعود سے درخواست کی کہ وہ ایک عالم بھیجیں جو علمائے حرم سے دینی مسائل پر مناظرہ کرے۔ ابن سعود نے ابن معمر کو ایک وفد کے ہمراہ بھیجا، جہاں انھوں نے مناظرہ کیا اور علمی برتری حاصل کی۔
1220ھ میں جب ابن سعود نے حجاز کو سلطنت میں شامل کیا تو ابن معمر کو مکہ مکرمہ میں قضا کے امور کی نگرانی پر مامور کیا۔ وہ وہاں چار سال تک مقیم رہے اور وہیں وفات پائی۔ انھیں بیاضیہ میں دفن کیا گیا۔
 نسب 
شیخ حمد بن ناصر کا نسب اس طرح ہے:
حمد بن ناصر بن الأمير عثمان بن حمد بن عبد الله بن محمد بن حمد بن عبد الله بن محمد بن معمر بن حمد بن حسن بن طوق بن سيف۔
وہ عناقر قبیلے سے تعلق رکھتے تھے، جو بنو سعد کی ایک بڑی شاخ ہے اور بنو سعد قبیلہ بنو تمیم کی مشہور شاخوں میں سے ایک ہے۔
وہ آل معمر خاندان سے تعلق رکھتے تھے، جو نجد میں نویں سے بارہویں صدی ہجری تک ایک مضبوط اور نمایاں امارت کے طور پر جانی جاتی تھی۔علما نجد خلال ثمانية قرون. تأليف الشيخ عبد الله بن عبد الرحمن بن صالح آل بسام. الجزء الثاني، ص 121، دار العاصمة بالمملكة العربية السعودية الرياض، الطبعة الثانية 1419 هـ. جمهرة أنساب الأسر المتحضرة في نجد. تأليف: حمد الجاسر. ص 776، منشورات دار اليمامة للبحث والترجمة والنشر، الرياض -المملكة العربية السعودية.
 حالات زندگی 

شیخ حمد بن ناصر بن معمر 1160 ہجری میں العیینہ میں پیدا ہوئے، اس وقت ان کے دادا عثمان بن حمد بن معمر العیینہ کے حاکم تھے اور اس کے مشہور ترین امرا میں شمار ہوتے تھے۔ اس دور میں العیینہ نجد کے بڑے شہروں میں شامل تھا، جہاں انھوں نے ابتدائی تعلیم حاصل کی۔
1163 ہجری میں جب وہ صرف چودہ سال کے تھے، ان کے دادا عثمان بن معمر کو قتل کر دیا گیا۔ اس کے بعد ان کے والد ناصر بن عثمان العیینہ سے الدرعیہ منتقل ہو گئے۔ ان کے والد ناصر، جو امام سعود الکبیر کے ماموں بھی تھے، عبد العزیز بن محمد آل سعود اور ان کے بیٹے سعود الکبیر کے لشکر میں شامل رہے، یہاں تک کہ 1182 ہجری میں جنوبی علاقے "قنا" کی ایک جنگ میں شہید ہو گئے۔
 تعلیم 

الدرعیہ میں شیخ حمد بن ناصر نے اپنے دور کے جید علما سے دینی علوم حاصل کیے، جن میں شامل ہیں:
 شیخ محمد بن عبد الوہاب
 شیخ حمد بن مانع العرینی
 شیخ محمد بن علی بن غریب
 شیخ حسین بن غنام
اور دیگر ممتاز علما۔ اپنی تعلیم مکمل کرنے کے بعد وہ کبار علما الدعوہ میں شمار ہونے لگے۔
 قضا 
شیخ حمد بن ناصر بن معمر کو امام سعود الکبیر کے حکم پر قاضی الدرعیہ مقرر کیا گیا۔
1221 ہجری میں انھیں رئیس قضاة مکۃ المکرمہ بنایا گیا اور وہ مکہ اور اس کے ملحقہ علاقوں کے عدالتی امور کے نگران بن گئے۔
1225 ہجری میں مقامِ ابراہیم پر قائم قبہ منہدم ہو گیا، جس کی تعمیر نو ان کی نگرانی اور سرپرستی میں مکمل کی گئی۔

 تلامذہ 
شیخ حمد بن ناصر بن معمر نے الدرعیہ میں تدریس کا سلسلہ جاری رکھا، جہاں ان کے کئی ممتاز شاگرد ہوئے، جن میں شامل ہیں:
 . شیخ عبد العزیز بن حمد بن معمر (ان کے صاحبزادے، ایک فاضل ادیب)
 . شیخ سلیمان بن عبد اللہ آل الشیخ
 . شیخ عبد الرحمن بن حسن بن محمد بن عبد الوہاب
 . شیخ علی بن حسین آل الشیخ
 . شیخ عبد العزیز بن حمد بن ابراہیم بن مشرف
 . شیخ عبد اللہ بن محمد بن عبد الوہاب
 . شیخ عبد اللہ بن محمد بن احمد بن مشرف
 . شیخ ابراہیم بن سیف الدوسری
 . شیخ عبد العزیز بن عبد اللہ الحصین
 . شیخ عبد العزیز بن عثمان الشبانه
 . شیخ عبد اللہ بن سلیمان بن سیف الدوسری
 . شیخ عبد اللہ بن سلیمان بن عبید.علما نجد خلال ثمانية قرون. تأليف الشيخ عبد الله بن عبد الرحمن بن صالح آل بسام. الجزء الثاني، ص 123، دار العاصمة بالمملكة العربية السعودية الرياض، الطبعة الثانية 1419 هـ.

یہ تمام شاگرد اپنے وقت کے نامور علما میں شمار ہوئے اور مختلف علمی و فقہی خدمات انجام دیں۔

 وفات 
شيخ حمد بن معمر وفات 1 ذی الحجہ 1225ھ کو مکہ مکرمہ میں ہوئی۔ وہ وہاں رئیس القضاء کے منصب پر فائز تھے۔ ان کی نماز جنازہ کعبہ مشرفہ کے پاس پڑھی گئی اور انھیں مقبرہ البياضية میں دفن کیا گیا۔ امام سعود بن عبد العزيز نے بھی اپنے قصر البياضية سے نکل کر ان کی نماز جنازہ دوبارہ ادا کی، جس میں ایک بڑی تعداد میں مسلمان شریک ہوئے۔علما نجد خلال ثمانية قرون. تأليف الشيخ عبد الله بن عبد الرحمن بن صالح آل بسام. الجزء الثاني، ص 126، دار العاصمة بالمملكة العربية السعودية الرياض، الطبعة الثانية 1419 هـ.

 حوالہ جات 

زمرہ:مکہ میں وفات پانے والی شخصیات
زمرہ:متاثرین ابن تیمیہ
زمرہ:فقہا
زمرہ:سنی علماء اسلام
زمرہ:حنابلہ
زمرہ:1160ھ کی پیدائشیں
زمرہ:1225ھ کی وفیات
زمرہ:نجدی شخصیات